Indias Barns hovedfokus er utdanning. Dette inkluderer hele utdanningsløpet, fra grunnskole til fullført yrkesopplæring eller høyere utdanning. Fadderbarn i Indias Barns fjernadopsjonsprogram får all støtte de trenger til å fullføre utdanningen sin så lenge de har evner og motivasjon til det. Dette inkluderer bl.a. skolebøker og annet utstyr, leksehjelp, støtte til transport og annen praktisk hjelp. I tillegg deltar barna i aktiviteter som støtter opp under deres evne til å lære, som helseoppfølging og fritidsaktiviteter.